Ehdotus neuvoston päätös Liberian kanssa käytyjen Cotonoun sopimuksen 96 ja 97 artiklan mukaisten neuvottelujen päättämisestä /* KOM/2002/0103 lopull. */



Virallinen lehti nro 020 E , 28/01/2003 s. 0012 - 0020



Ehdotus NEUVOSTON PÄÄTÖS - Liberian kanssa käytyjen Cotonoun sopimuksen 96 ja 97 artiklan mukaisten neuvottelujen päättämisestä (komission esittämä) PERUSTELUT 1. Euroopan unionin neuvosto päätti 23. heinäkuuta 2001 aloittaa neuvottelut Liberian hallituksen kanssa Cotonoun sopimuksen 96 ja 97 artiklan nojalla. Kyseinen päätös perustui siihen, että hallitus oli vuonna 1997 tapahtuneen valtaantulonsa jälkeen eri yhteyksissä toiminut tavalla, jonka johdosta se ei täytä sopimuksen 9 artiklan olennaisista osista johtuvia velvoitteitaan, sekä siihen, että se oli myös rikkonut hyvää hallintotapaa koskevia vaatimuksia, koska avoimuuden puute yleishyödyllisten laitosten ja julkisten varojen hoidossa mahdollistaa vakavan korruption. 2. Neuvottelut käytiin Brysselissä 9. marraskuuta 2001. Puheenjohtajavaltion ja komission päätelmien [1] mukaan ne käytiin avoimessa ja rakentavassa hengessä, sillä Euroopan unioni pani merkille, että Liberian viranomaiset olivat halukkaita korjaamaan ongelmat ja sitoutuivat: [1] Neuvoston pääsihteeristön asiakirja N:o ../01 AKT. - panemaan järjestelmällisesti vireille oikeudelliset tutkimukset aina kun saadaan vakavia ja vahvistettuja ilmoituksia siitä, että asevoimien jäsenet ovat sekaantuneet siviiliväestöön kohdistuneeseen väkivaltaan mukaan lukien Lofan piirikunnan sota-alueella, - laajentamaan käynnissä oleva ihmisoikeuksia käsittelevä koulutusohjelma koskemaan koko turvallisuushenkilöstöä, - uudelleentarkastelemaan asianomaista lainsäädäntöä sellaisen uskottavan ja riippumattoman ihmisoikeuskomission perustamiseksi, jossa kansalaisyhteiskunta on edustettuna, - uudelleentarkastelemaan asianomaista lainsäädäntöä sellaisen uskottavan ja riippumattoman sovittelukomission perustamiseksi, jossa kansalaisyhteiskunta on edustettuna, - jatkamaan keskeisten oppositiojohtajien paluun edistämistä erityisesti heitä vastaan nostetuista syytteistä luopumalla; takaamaan heidän henkilökohtainen suojelunsa, - siihen, että lain rajoissa toimivia kansalaisjärjestöjen jäseniä ja toimittajia ei ahdistella hallituksen arvostelun vuoksi; hallitus sitoutuu julkisesti toimimaan tämän mukaisesti, - yksinkertaistamaan ja nopeuttamaan lyhytaaltolähetysten toimilupien myöntämismenettelyjä; uudelleentarkastelemaan lainsäädäntöä muuttamistarkoituksessa sekä tarkastelemaan Radio Veritas - ja Star Radio -asemien tapaukset uudelleen niiden omasta pyynnöstä, - uudelleentarkastelemaan asianomaista lainsäädäntöä uskottavan ja riippumattoman vaalilautakunnan perustamiseksi tiiviissä yhteistyössä tärkeimpien poliittisten toimijoiden kanssa, - elvyttämään oikeuslaitoksen uudistusta käsittelevän elimen toiminta niin, että se voi neuvoa hallitusta ja esittää sille riippumattomia suosituksia, - edistämään asianmukaisten palkkojen ja korvausten maksamista virkamiehille erityisesti oikeushallinnon toiminnan osalta, - tilittämään avoimesti kaikki yleishyödyllisistä laitoksista ja osittain valtion omistuksessa olevista yrityksistä, metsätalousala mukaan luettuna, saatavat tulot, - vapauttamaan edelleen polttoaine- ja riisialoja kilpailun ja avoimuuden varmistamiseksi, - noudattamaan YK:n esittämiä vaatimuksia, jotka koskevat Liberian osallistumista Sierra Leonen konfliktiin, erityisesti katkaisemaan kaikki siteet RUF:ään. Kokouksen päätelmissä todetaan myös, että Liberian viranomaisten kanssa käydään tiivistä vuoropuhelua esille otetuista aiheista neuvottelujen päättämisen valmistelemiseksi. 3. Kyseinen tiivis neuvotteluprosessi on nyt saatettu päätökseen. Monroviassa on pidetty kaksi EU:n ja Liberian välistä seurantakokousta: 6. joulukuuta 2001 ja 12. helmikuuta 2002. Puheenjohtajana toimi osittain EU:n puheenjohtajavaltio, jota edusti ensin Liberiaan akkreditoitu Belgian suurlähettiläs EU:n puheenjohtajavaltion edustajana Mano-joen unionin maissa toimineen Hans Dahlgrenin läsnäollessa ja jälkimmäisessä kokouksessa Liberiaan akkreditoitu Espanjan suurlähettiläs. Euroopan komission lähetystön päällikkö osallistui kyseisiin kokouksiin. EU:n puheenjohtajavaltio ja Euroopan komissio lähettivät 22. tammikuuta 2002 Liberian EU-lähettiläälle kirjeen [2] vastaukseksi 19. joulukuuta 2001 päivättyyn Liberian hallituksen laatimaan tilannekatsaukseen [3]. [2] Neuvoston pääsihteeristön asiakirja N:o SGS2/0511 AKT. [3] Joulukuun 19. päivänä 2001 päivätty Liberian hallituksen vastaus Euroopan unionin esittämään huolenilmaukseen. Vuoropuhelussa keskityttiin Liberian hallituksen edellä mainittujen sitoumusten täyttämiseksi ehdottamiin toimenpiteisiin. Seuraavia toimenpiteitä on suunniteltu ja/tai alettu toteuttaa: - viime aikoina on tutkittu oikeudellisesti useiden turvallisuusjoukkojen jäsenten toimia, jotka koskevat heidän osallistumistaan ihmisoikeusloukkauksiin johtaneisiin tapauksiin, - suunnitelmaa turvallisuusjoukkojen ottamisesta mukaan ihmisoikeuskoulutuksen piiriin valmistellaan parhaillaan, - nykyisiä ihmisoikeus- ja sovittelukomissioita tarkastellaan uudelleen; sovittelun osalta heinäkuussa 2002 on ilmoitettu järjestettävän kansallinen foorumi, johon on määrä kutsua kaikki oppositiojohtajat, - presidentti Taylor on julkisesti pyytänyt oppositiojohtajia palaamaan Liberiaan ja ilmoittanut, että heitä suojellaan, - vaalilautakuntien lujittamista ja laajentamista suunnitellaan, - Radio Veritaksen on määrä saada lyhytaaltolähetyksiä koskeva toimilupansa takaisin ja Star Radion toiminnan uudelleenalkamisen sallimista harkitaan; oppositiopoliitikot saavat vaalikaudella lähettää yleisradiolähetyksiä lyhytaaltotaajuuksilla, - oikeuslaitoksen uudistusta käsittelevän elimen (Judicial Reform Committee) toiminta on määrä elvyttää, - toimenpiteitä metsätalousalalta saatavien verotulojen ja merenkulkurekisterin julkisen hoidon parantamiseksi suunnitellaan, - riisialaa vapautetaan edelleen tärkeimmän tuojan määräävän markkina-aseman heiketessä, - periaate puolijulkisten laitosten ja julkisten rahalaitosten ulkoisesta tarkastuksesta on hyväksytty. Vakavia huolenaiheita ovat kuitenkin edelleen seuraavat seikat: - ihmisoikeusloukkauksiin johtaneista turvallisuusjoukkojen rikkomuksista siviilejä kohtaan saadaan vielä ilmoituksia, - vielä on epäselvää, mitkä ovat viranomaisten todelliset aikeet ihmisoikeus- ja sovintokomissioiden riippumattomuuden edistämisen suhteen, - ei ole annettu konkreettista takuuta siitä, että kaikkia oppositiojohtajia kohdellaan yhdenvertaisesti vuoden 2003 vaalien alla, - avoimuus yleishyödyllisten laitosten hallinnossa ja osittain valtion omistuksessa olevista yrityksistä saatavien tulojen hoidossa on edelleen riittämätöntä, eikä polttoainealan vapauttamista ole tiedossa. Mitä tulee YK:n Liberian hallitukselle esittämään pyyntöön kaikkien siteiden katkaisemisesta Revolutionary United Front -kapinallisryhmittymään Sierra Leonessa, YK:n asiantuntijapaneeli tekee alueelle huhtikuussa 2002 uuden tarkastusmatkan, jonka on määrä johtaa YK:n turvallisuusneuvoston päätökseen toukokuussa. 4. Liberian hallitus vaikuttaa vahvistaneen aikomuksensa täyttää neuvottelujen alussa tekemiään sitoumuksia. Konkreettista edistymistä on tapahtunut jonkin verran, mutta hallituksen lupaamasta demokratiakehityksestä ja varainhoidon avoimuuden lisäämisestä vallitsee vielä suuri epävarmuus. Tämän vuoksi komissio ehdottaa, että neuvottelujen tulosten perusteella Liberian hallitusta kannustetaan etenemään demokratiakehityksessä ja hyvän hallintotavan käyttöönotossa: a) jatkamalla poliittista vuoropuhelua, b) rahoittamalla samanaikaisesti sekä yhteiskunnan laitosten kehittämistä että köyhyyden vähentämistä, c) käynnistämällä uudelleen ehdollisesti ja vaiheittain kehitysyhteistyö Liberian kanssa. Liberian hallitukselta odotetaan lähitulevaisuudessa seuraavia konkreettisia toimenpiteitä: - tehokkaan ja toimivan oikeuslaitoksen riippumattomuuden varmistaminen, - julkisten rahoituslaitosten ja puolijulkisten laitosten riippumattoman ulkoisen tarkastuksen toteuttaminen, - oppositiojohtajien henkilökohtaisen turvallisuuden ja liikkumisvapauden tosiasiallinen takaaminen Liberiassa, - riippumattoman ja tehokkaan ihmisoikeuskomission perustaminen, - kaikille turvallisuusjoukoille tarkoitetun ihmisoikeuksia koskevan koulutusohjelman toteuttaminen, - riippumattoman ja tehokkaan sovittelukomission perustaminen järjestämään (heinäkuussa 2002) sovittelufoorumi ja valvomaan sitä, - lyhytaaltolähetyslupien laajentamisesta tehtyjen päätösten täytäntöönpano, - riippumattoman ja tehokkaan vaalilautakunnan perustaminen, - polttoaineen tuontia koskevan monopolin purkaminen. Kyseisten toimenpiteiden odotetaan olevan osa yleistä suuntausta kohti ihmisoikeuksien, demokratian ja oikeusvaltion periaatteiden sekä hyvän hallintotavan edistämistä Liberiassa, mikä edellyttää: - ihmisoikeustilanteen kohentamista ja rankaisemattomuuden tosiasiallista poistamista, - lehdistönvapauden jatkuvaa edistämistä ja takaamista, - vuonna 2003 kansainvälisten normien mukaisesti järjestettäviä vapaita ja oikeudenmukaisia vaaleja, joihin kaikki oppositiojohtajat osallistuvat yhdenvertaisina nykyisin vallassa olevan puolueen ehdokkaan kanssa, - suurempaa avoimuutta julkisten käyttöoikeuksien ja toimilupien hallinnossa ja valtion niistä saamissa tuloissa. Odotetaan myös, että Liberian voidaan kohta katsoa noudattaneen YK:n turvallisuusneuvoston vaatimusta kaikkien siteiden katkaisemisesta RUF:ään. Käytännössä tilannetta tarkastellaan kuuden kuukauden välein. Aluksi voidaan antaa institutionaalista tukea auttamaan poliittisten ja rahoituksellisten sitoumusten täytäntöönpanossa. Poliittisten uudistusten tahdin mukaan voitaisiin tehdä päätös kahdeksatta EKR:ää koskevien neuvottelujen päättämisestä ennen maaohjelman allekirjoittamista. Silloin voitaisiin panna täytäntöön ensimmäinen osa, joka on tarkoitettu yhteiskunnan laitosten kehittämisen ja vuoden 2003 pidettäviä vaaleja koskevan väestölle kohdistetun suoran tuen rahoittamiseen. Jos kyseisiä vaaleja pidetään vapaina ja oikeudenmukaisina ja kokonaistilannetta kohentuneena, toinen osa voitaisiin panna täytäntöön infrastruktuurin tukemisen ja köyhyyden vähentämisen rahoittamiseen, ja ilmoitus yhdeksännen EKR:n varojen kohdentamisesta voitaisiin tehdä. 5. Liberialle annettavan EU:n tuen ehdollisen ja vähittäisen uudelleen käynnistämisen osalta komissio ehdottaa Cotonoun sopimuksen 96 artiklan 2 kohdan c alakohdan ja 97 artiklan 3 kohdan mukaisesti seuraavien toimenpiteiden toteuttamista: - säännöllinen seuranta varmistetaan tiiviillä poliittisella vuoropuhelulla, johon Euroopan unionin puheenjohtajavaltio ja Euroopan komissio osallistuvat, ja kuuden kuukauden välein suoritettavilla poliittisilla tarkasteluilla, - Cotonoun sopimuksen 72 artiklan mukaisesti rahoitettujen hankkeiden täytäntöönpanoa jatketaan, - rahoitusosuudet alueellisissa hankkeissa, humanitaarisluonteiset toimet, kauppayhteistyö ja kauppaan liittyvät etuudet pidetään ennallaan, - neuvotteluissa tehtyjen sitoumusten täyttämiseksi tarkoitettujen toimenpiteiden täytäntöönpanossa voidaan antaa institutionaalista tukea, - kahdeksannen EKR:n maaohjelmaa valmistellaan; se jaetaan kahteen osaan, joista ensimmäinen kattaa yhteiskunnan laitosten kehittämisen ja väestölle annettavan suoran tuen ja toinen suunnitelmallisemman tuen. Sen allekirjoittaminen ja ensimmäisen osan täytäntöönpano sidotaan siihen tosiasialliseen edistymiseen, mitä tehokkaiden demokratian rakenteiden palauttamisessa ja julkisen varainhoidon parantamisessa tapahtuu. Toisen osan täytäntööpano riippuu vapaiden ja oikeudenmukaisten vaalien pitämisestä vuonna 2003 osana poliittisen ja hallinnollisen tilanteen laajempaa kohentamista, - vaalivalmisteluita tuetaan sillä edellytyksellä, että olosuhteet sallivat vapaat ja oikeudenmukaiset vaalit, - yhdeksännen EKR:n varojen kohdentamisesta ilmoitetaan vapaiden ja oikeudenmukaisten vaalien jälkeen, - komissio toimii edelleen kansallisena tulojen ja menojen hyväksyjänä hallituksen sijasta sekä yhteistyössä viranomaisten kanssa sellaisten olosuhteiden luomiseksi, joissa tämä tehtävä voidaan palauttaa hallitukselle. 6. Edellä esitetyn perusteella ja AKT-EY-ministerineuvoston päätöksellä N:o 1/2000 ennakoivasti sovellettavan Cotonoun sopimuksen 9, 96 ja 97 artiklan mukaisesti komissio ehdottaa neuvostolle Liberian kanssa käytyjen neuvottelujen päättämistä ja oheisen päätöksen tekemistä. Ehdotus NEUVOSTON PÄÄTÖS - Liberian kanssa käytyjen Cotonoun sopimuksen 96 ja 97 artiklan mukaisten neuvottelujen päättämisestä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 300 artiklan 2 kohdan toisen alakohdan, ottaa huomioon AKT-EY-kumppanuussopimuksen soveltamiseksi toteutettavista toimenpiteistä ja noudatettavista menettelyistä tehdyn sisäisen sopimuksen, sellaisena kuin sitä sovelletaan väliaikaisesti 18 päivänä syyskuuta 2000 tehdyllä jäsenvaltioiden hallitusten edustajien päätöksellä, ja erityisesti sen 3 artiklan, ottaa huomioon komission ehdotuksen [4], [4] EYVL C sekä katsoo seuraavaa: (1) Liberian hallitus on toiminut eri yhteyksissä tavalla, jonka johdosta se ei täytä kumppanuussopimuksen 9 artiklan olennaisista osista johtuvia velvoitteitaan;se on myös rikkonut hyvää hallintotapaa koskevia vaatimuksia, koska vakavia korruptiotapauksia on yksilöitävissä. (2) AKT-maiden ja Liberian kanssa käytiin 9 päivänä marraskuuta 2001 Cotonoun sopimuksen 96 ja 97 mukaiset neuvottelut, joissa Liberian viranomaiset selittivät näkemyksensä ja tekivät sitoumuksia erityisesti ihmisoikeustilanteen, demokratian ja oikeusvaltion periaatteiden ja hyvän hallintotavan osalta. (3) Kyseisten sitoumusten täyttämiseksi on äskettäin toteutettu joitakin myönteisiä toimenpiteitä; kuitenkin on vielä tarpeen toteuttaa tuntuvampia toimia kaikkien sitoumusten noudattamiseksi ja tilanteen kohentamiseksi kestävällä tavalla, ON PÄÄTTÄNYT SEURAAVAA: 1 artikla Päätetään Liberian kanssa Cotonoun sopimuksen 96 ja 97 artiklan mukaisesti käydyt neuvottelut. 2 artikla Hyväksytään liitteen kirjeluonnoksessa erikseen määritellyt toimenpiteet Cotonoun sopimuksen 96 artiklan 2 kohdan c alakohdassa ja 97 artiklan 3 kohdassa tarkoitettuina aiheellisina toimenpiteinä. Kyseisten toimenpiteiden voimassaolo päättyy kahden vuoden kuluttua siitä, kun neuvosto tekee tämän päätöksen. 3 artikla Tämä päätös tulee voimaan päivänä, jona se tehdään. Tämä päätös julkaistaan Euroopan yhteisöjen virallisessa lehdessä. Tehty Brysselissä [...] Neuvoston puolesta Puheenjohtaja LIITE Bryssel, D(2002) LUONNOS ULKOASIAINMINISTERILLE OSOITETTAVAKSI KIRJEEKSI Ulkoasiainministeri Monie CAPTAN Liberia Arvoisa ministeri, Euroopan unioni pitää Cotonoussa tehdyn AKT-EY-kumppanuussopimuksen 9 artiklan määräyksiä erittäin tärkeinä. Ihmisoikeuksien sekä demokratian ja oikeusvaltion periaatteiden kunnioittaminen on sopimuksen olennainen osa ja hyvä hallintotapa sen perusosa, ja tämän vuoksi suhteemme perustuu niihin. Näin ollen Euroopan unioni on ollut huolissaan Liberiassa sisällissodan päättymisestä lähtien jatkuneista ihmisoikeusloukkauksista ja siitä, etteivät turvallisuusjoukot selvästikään joudu vastuuseen käytöksestään siviiliväestöä kohtaan. Syvää huolta ovat aiheuttaneet myös poliittisen opposition toiminnan puuttuminen maasta erityisesti lähestyttäessä vuoden 2003 vaaleja ja ilmaisuvapautta koskevat rajoitukset. Euroopan unioni on ollut erittäin huolissaan myös avoimuuden puutteesta julkisten varojen tilitysjärjestelmässä ja vakavan korruption vaaroista erityisesti luonnonvarojen ja monopolien hallinnoinnissa. Lisäksi Liberian RUF:lle, jota syytetään törkeistä ihmisoikeusrikkomuksista Sierra Leonessa, tarjoaman avun johdosta Euroopan unioni asettui tukemaan Yhdistyneiden kansakuntien turvallisuusneuvoston maaliskuussa 2001 määräämiä pakotteita. Tämän vuoksi Euroopan unionin neuvosto päätti 23. heinäkuuta 2001 aloittaa neuvottelut Liberian hallituksen kanssa Cotonoun sopimuksen 96 ja 97 artiklan nojalla tilanteen yksityiskohtaiseksi arvioimiseksi ja korjaamiseksi. Neuvottelut aloitettiin Brysselissä 9. marraskuuta 2001. Niissä käsiteltiin useita keskeisiä asioita. Liberian hallitus esitti oman näkemyksensä ja sitoutui: - panemaan järjestelmällisesti vireille oikeudelliset tutkimukset aina kun saadaan vakavia ja vahvistettuja ilmoituksia siitä, että asevoimien jäsenet ovat sekaantuneet siviiliväestöön kohdistuneeseen väkivaltaan mukaan lukien Lofan piirikunnan sota-alueella, - laajentamaan käynnissä oleva ihmisoikeuksia käsittelevä koulutusohjelma koskemaan koko turvallisuushenkilöstöä, - uudelleentarkastelemaan asianomaista lainsäädäntöä sellaisen uskottavan ja riippumattoman ihmisoikeuskomission perustamiseksi, jossa kansalaisyhteiskunta on edustettuna, - uudelleentarkastelemaan asianomaista lainsäädäntöä sellaisen uskottavan ja riippumattoman sovittelukomission perustamiseksi, jossa kansalaisyhteiskunta on edustettuna, - jatkamaan keskeisten oppositiojohtajien paluun edistämistä erityisesti heitä vastaan nostetuista syytteistä luopumalla; takaamaan heidän henkilökohtainen suojelunsa, - siihen, että lain rajoissa toimivia kansalaisjärjestöjen jäseniä ja toimittajia ei ahdistella hallituksen arvostelun vuoksi; hallitus sitoutuu julkisesti toimimaan tämän mukaisesti, - yksinkertaistamaan ja nopeuttamaan lyhytaaltolähetysten toimilupien myöntämismenettelyjä; uudelleentarkastelemaan lainsäädäntöä muuttamistarkoituksessa sekä tarkastelemaan Radio Veritas - ja Star Radio -asemien tapaukset uudelleen niiden omasta pyynnöstä, - uudelleentarkastelemaan asianomaista lainsäädäntöä uskottavan ja riippumattoman vaalilautakunnan perustamiseksi tiiviissä yhteistyössä tärkeimpien poliittisten toimijoiden kanssa, - elvyttämään oikeuslaitoksen uudistusta käsittelevän elimen toiminta niin, että se voi neuvoa hallitusta ja esittää sille riippumattomia suosituksia, - edistämään asianmukaisten palkkojen ja korvausten maksamista virkamiehille erityisesti oikeushallinnon toiminnan osalta, - tilittämään avoimesti kaikki yleishyödyllisistä laitoksista ja osittain valtion omistuksessa olevista yrityksistä, metsäala mukaan luettuna, saatavat tulot, - vapauttamaan edelleen polttoaine- ja riisialoja kilpailun ja avoimuuden varmistamiseksi, - noudattamaan YK:n esittämiä vaatimuksia, jotka koskevat Liberian osallistumista Sierra Leonen konfliktiin, erityisesti katkaisemaan kaikki siteet RUF:ään. Sovittiin myös, että Liberian viranomaisten kanssa käydään tiivistä vuoropuhelua neuvotteluissa esille otetuista aiheista neuvottelujen päättämisen valmistelemiseksi. Kyseinen prosessi on nyt saatettu päätökseen. Siinä keskityttiin toimenpiteisiin, joita hallitus itse ehdotti toteutettaviksi sitoumusten täyttämiseksi. Liberian viranomaiset ovat osoittaneet halunsa edistyä Euroopan unionin esille ottamissa asioissa. Erityisen myönteisenä pidämme seuraavaa: - viime aikoina on tutkittu oikeudellisesti useiden turvallisuusjoukkojen jäsenten toimia, jotka koskevat heidän osallistumistaan ihmisoikeusloukkauksiin johtaneisiin tapauksiin, - suunnitelmaa turvallisuusjoukkojen ottamisesta mukaan ihmisoikeuskoulutuksen piiriin valmistellaan parhaillaan, - nykyisiä ihmisoikeus- ja sovittelukomissioita tarkastellaan uudelleen; sovittelun osalta heinäkuussa 2002 on ilmoitettu järjestettävän kansallinen foorumi, johon on määrä kutsua kaikki oppositiojohtajat, - presidentti Taylor on julkisesti pyytänyt oppositiojohtajia palaamaan Liberiaan ja ilmoittanut, että heitä suojellaan, - Radio Veritaksen on määrä saada lyhytaaltolähetyksiä koskeva toimilupansa takaisin ja Star Radion toiminnan sallimista harkitaan, - oikeuslaitoksen uudistusta käsittelevän elimen (Judicial Reform Committee) toiminta on määrä elvyttää, - toimenpiteitä metsätalousalalta saatavien verotulojen ja merenkulkurekisterin julkisen hoidon parantamiseksi suunnitellaan, - riisialaa vapautetaan edelleen tärkeimmän tuojan määräävän markkina-aseman heiketessä, - periaate puolijulkisten laitosten ja julkisten rahalaitosten ulkoisesta tarkastuksesta on hyväksytty. Yleisemmin ottaen hallitus totesi, että se kunnioittaisi Liberian kaikkien kansalaisten ja asukkaiden perusoikeuksia. Tehdyistä sitoumuksista huolimatta aihetta huoleen antavat edelleen seuraavat seikat: - ihmisoikeustilannetta on vielä parannettava, - ei ole vielä riittäviä takeita siitä, että vuoden 2003 vaaleissa olevia ehdokkaita kohdeltaisiin tasavertaisesti, - julkisten tilien hallinnointi erityisesti polttoaine-, puutavara- ja riisialojen tulojen osalta ei ole vielä avointa. Lisäksi Euroopan unioni kehottaa Liberian viranomaisia jatkamaan ponnistelujaan suhteita RUF:ään Sierra Leonessa koskevien YK:n vaatimusten täyttämiseksi. Edellä esitetyn perusteella Euroopan yhteisö ja sen jäsenvaltiot ovat päättäneet päättää Cotonoun sopimuksen 96 ja 97 artiklan mukaiset neuvottelut. Odotettaessa merkittäviä toimenpiteitä ihmisoikeuksien, demokratian, oikeusvaltion ja hyvän hallintotavan periaatteiden jatkuvaksi noudattamiseksi tehtyjen sitoumusten täyttämiseksi päätetään käynnistää EY:n yhteistyö uudelleen asteittain ja ehdollisesti saavutetun edistyksen perusteella. Euroopan unioni kehottaa Liberian hallitusta toteuttamaan lähitulevaisuudessa erityisesti seuraavat toimenpiteet: - tehokkaan ja toimivan oikeuslaitoksen riippumattomuuden varmistaminen, - julkisten rahoituslaitosten ja puolijulkisten laitosten riippumattoman ulkoisen tarkastuksen toteuttaminen, - oppositiojohtajien henkilökohtaisen turvallisuuden ja liikkumisvapauden tosiasiallinen takaaminen Liberiassa, - riippumattoman ja tehokkaan ihmisoikeuskomission perustaminen, - kaikille turvallisuusjoukoille tarkoitetun ihmisoikeuksia koskevan koulutusohjelman toteuttaminen, - riippumattoman ja tehokkaan sovittelukomission perustaminen järjestämään (heinäkuussa 2002) sovittelufoorumi ja valvomaan sitä, - lyhytaaltolähetyslupien laajentamisesta tehtyjen päätösten täytäntöönpano, - riippumattoman ja tehokkaan vaalilautakunnan perustaminen, - polttoaineen tuontia koskevan monopolin purkaminen. Kyseisten toimenpiteiden odotetaan olevan osa yleistä suuntausta kohti ihmisoikeuksien, demokratian, oikeusvaltioperiaatteen ja hyvän hallintotavan edistämistä Liberiassa, mikä edellyttää: - ihmisoikeustilanteen kohentamista ja rankaisemattomuuden tosiasiallista poistamista, - lehdistönvapauden jatkuvaa edistämistä ja takaamista, - vuonna 2003 kansainvälisten normien mukaisesti järjestettäviä vapaita ja oikeudenmukaisia vaaleja, joihin kaikki oppositiojohtajat osallistuvat yhdenvertaisina nykyisin vallassa olevan puolueen ehdokkaan kanssa, - suurempaa avoimuutta julkisten käyttöoikeuksien ja toimilupien hallinnossa ja valtion niistä saamissa tuloissa. Odotetaan myös, että Liberian voidaan kohta katsoa noudattaneen Sierra Leonen tilannetta koskevia YK:n turvallisuusneuvoston vaatimuksia. Yhteisö on tukensa täytäntöönpanon osalta päättänyt toteuttaa seuraavat 96 artiklan 2 kohdan c alakohdan ja 97 artiklan 3 kohdan mukaiset toimenpiteet: - säännöllinen seuranta varmistetaan tiiviillä poliittisella vuoropuhelulla, johon Euroopan unionin puheenjohtajavaltio ja Euroopan komissio osallistuvat, ja kuuden kuukauden välein suoritettavilla poliittisilla tarkasteluilla, - Cotounoun sopimuksen 72 artiklan mukaisesti rahoitettujen hankkeiden täytäntöönpanoa jatketaan, - rahoitusosuudet alueellisissa hankkeissa, humanitaarisluonteiset toimet, kauppayhteistyö ja kauppaan liittyvät etuudet pidetään ennallaan, - neuvotteluissa tehtyjen sitoumusten täyttämiseksi tarkoitettujen toimenpiteiden täytäntöönpanossa voidaan antaa institutionaalista tukea, - kahdeksannen EKR:n maaohjelmaa valmistellaan; se jaetaan kahteen osaan, joista ensimmäinen kattaa yhteiskunnan laitosten kehittämisen ja väestölle annettavan suoran tuen ja toinen suunnitelmallisemman tuen. Sen allekirjoittaminen ja ensimmäisen osan täytäntäänpano sidotaan siihen tosiasialliseen edistymiseen, mitä tehokkaiden demokratian rakenteiden palauttamisessa ja julkisen varainhoidon parantamisessa tapahtuu. Toisen osan täytäntööpano riippuu vapaiden ja oikeudenmukaisten vaalien pitämisestä vuonna 2003 osana poliittisen ja hallinnollisen tilanteen laajempaa kohentamista, - vaalivalmisteluita tuetaan sillä edellytyksellä, että olosuhteet sallivat vapaat ja oikeudenmukaiset vaalit, - yhdeksännen EKR:n varojen kohdentamisesta ilmoitetaan vapaiden ja oikeudenmukaisten vaalien jälkeen, - komissio toimii edelleen kansallisena tulojen ja menojen hyväksyjänä hallituksen sijasta sekä yhteistyössä viranomaisten kanssa sellaisten olosuhteiden luomiseksi, joissa tämä tehtävä voidaan palauttaa hallitukselle. Euroopan unioni seuraa Liberian tilannetta edelleenkin tiiviisti. Ehdotamme, että tiivis poliittinen vuoropuhelumme jatkuu Cotonoun sopimuksen 8 artiklan perusteella. Kunnioittavasti Komission puolesta Neuvoston puolesta